বিটিচিৰ প্ৰধান হাগ্ৰামা মহিলাৰী আৰু কাৰ্যবাহী সদস্য লাওমস্ৰাও দৈমাৰীয়ে ৩ অক্টোবৰত অৰ্থনীতি আৰু পৰিসংখ্যা বিভাগ উপ সঞ্চালক, কোকৰাঝাৰ মণ্ডল নং জনস্বাস্থ্য কাৰিকৰী বিভাগৰ কাৰ্যবাহী অভিযন্তা আৰু কাজলগাঁওৰ আৱকাৰী তত্বাৱধায়কৰ কাৰ্যালয় গৃহৰ আধাৰশিলা স্থাপন কৰে। আধাৰশিলা স্থাপন অনুষ্ঠানত বিটিচিৰ প্ৰধান সচিব বীৰেন চন্দ্ৰ ফুকন, অতিৰিক্ত প্ৰধান সচিব ৰবিনছন মোচাহাৰী আৰু আন আন বিশিষ্ট লোকসকল উপস্থিত আছিল।
এই অনুষ্ঠানত বিটিচিৰ প্ৰধান মহিলাৰীয়ে ৩.৩৫ কোটি টকা ব্যয়সাপেক্ষ অৰ্থনীতি আৰু পৰিসংখ্যা বিভাগ উপ সঞ্চালকৰ কাৰ্যালৰ আধাৰশিলা স্থাপন কৰে। আনহাতে লাওমস্ৰাও দৈমাৰীয়ে ক্ৰমে ৬৭.৫৯,৫০০ লাখ টকা আৰু ১.৫০ কোটি টকা ব্যয়সাপেক্ষ কোকৰাঝাৰ মণ্ডল নং জনস্বাস্থ্য কাৰিকৰী বিভাগৰ কাৰ্যবাহী অভিযন্তা আৰু কাজলগাঁওৰ আৱকাৰী তত্বাৱধায়কৰ কাৰ্যালয়গৃহৰ আধাৰশিলা স্থাপন কৰে।
উল্লখ্য যে এই বিটিচিৰ ষ্টেট ওন প্ৰায়ৰিটী ডেভেলপমেণ্ট (SOPD) আঁচনিৰ অধীনত কাৰ্যালয়সমূহৰ নিৰ্মাণ কাৰ্যসমূহ কৰা হ'ব।
অনুষ্ঠানত সাংবাদিকৰে সৈতে হোৱা বাৰ্তালাপত হাগ্ৰামা মহিলাৰীয়ে কৈছে যে আৰ্থিক অভাৱৰ বাবে বিচটিচিয়ে বিশেষকৈ জিলা আৰু মহকুমা পৰ্যায়ৰ বিভিন্ন বিভাগসমূহক কাৰ্যালয় দিব পৰা নাই। তেওঁ কৈছে যে এই কাম আৰম্ভ কৰা হৈছে আৰু কামখনি অতি গভীৰভাৱে লোৱা গৈছে। তেওঁ লগতে অপস্থিত কৰ্মচাৰীসকলক ৰাজহুৱা স্বাৰ্থৰ কথা মনত ৰাখি কামত নিয়মীয়া আৰু দায়িত্বশীল হ'বলৈ নিৰ্দেশ দিয়ে।
এই অনুষ্ঠানত বিটিচিৰ প্ৰাক্তন অধ্যক্ষ পানীৰাম ব্ৰহ্ম, প্ৰাক্তন কাৰ্যবাহী সদস্য জেমছ বসুমতাৰী, গড়কাপ্তানি বিভাগ, জনস্বাস্থ্য আৰু কাৰিকৰী বিভাগ আৰু আৱকাৰী বিভাগৰ বিষয়া কৰ্মচাৰীও উপস্থিত আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
